**Ministru kabineta noteikumu projekta**

**„Grozījumi Ministru kabineta 2010.gada 29.jūnija noteikumos Nr.586 „Filmu producentu reģistrācijas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2010.gada 29.jūnija noteikumos Nr.586 „Filmu producentu reģistrācijas kārtība”” (turpmāk – Projekts) sagatavots, lai precizētu filmu producentu loku, kas var tikt reģistrēti filmu producentu reģistrā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, jo tiek veikti grozījumi Ministru kabineta 2010.gada 12.oktobra noteikumos Nr.975 „Kārtība, kādā Nacionālais kino centrs piešķir publisko finansējumu filmu nozares projektiem” (turpmāk – MK noteikumi Nr.975) un Ministru kabineta 2013.gada 26.marta noteikumos Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā” (turpmāk – MK noteikumi Nr.163), lai nodrošinātu atbalsta filmu nozarei pēctecību, jo no 2019.gada 1.janvāra tiesiskajam regulējumam ir jāatbilst Komisijas 2014.gada 17.jūnija Regulai (ES) Nr.651/2014, ar ko noteiktās atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Komisijas regula Nr.651/2014). Tiek veikti grozījumi arī Ministru kabineta 2010.gada 29.jūnija noteikumos Nr.586 „Filmu producentu reģistrācijas kārtība” (turpmāk – MK noteikumi Nr.586) un Ministru kabineta 2010.gada 29.jūnija noteikumos Nr.585 „Noteikumi par filmu producentu reģistrācijas valsts nodevu” (turpmāk – MK noteikumi Nr.585). Minētie grozījumi Ministru kabineta noteikumos ir savstarpēji saistīti, tādēļ grozot vienus, attiecīgi ir jānodrošina saskaņotība arī saistītajos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumi Nr.975 un MK noteikumi Nr.163 nosaka, ka projektus Nacionālā kino centra rīkotajos konkursos drīkst iesniegt tikai Latvijā reģistrēti komersanti, biedrības vai nodibinājumi, kas ir pretrunā Komisijas regulas Nr.651/2014 54.panta 10.punktā noteiktajam, ka atbalstu nevar paredzēt vienīgi attiecīgās valsts pilsoņiem un nevar pieprasīt, lai saņēmējiem būtu tāda attiecīgās valsts uzņēmuma statuss, kas dibināts saskaņā ar tās valsts komerctiesībām.MK noteikumu Nr.163 3.punktā noteikts, ka projektu konkursam var iesniegt Latvijā reģistrēti komersanti, biedrības vai nodibinājumi, kuri normatīvajos aktos noteiktajā kārtībā reģistrēti kā filmu producenti un kuri ar ārvalsts filmu producentu noslēguši līgumu par ārvalsts filmas uzņemšanu Latvijā. MK noteikumu Nr.586 2.punkts nosaka, ka filmu producentu reģistrā reģistrē filmu producentus, kas ir Latvijā reģistrēti komersanti, biedrības vai nodibinājumi. Minētais apstāklis ir kā ierobežojums filmu producentiem, uzliekot par pienākumu reģistrēties Latvijā kā komersantiem, biedrībām vai nodibinājumiem, lai reģistrētos filmu producentu reģistrā (MK noteikumu Nr.586 2.punkts) vai iesniegtu projektu konkursam valsts budžeta līdzfinansējuma saņemšanai ārvalstu filmu uzņemšanai Latvijā (MK noteikumu Nr.163 3.punkts).Projekta 1.1.apakšpunkts nosaka, kas var tikt reģistrēti filmu producentu reģistrā. Lai atbilstu Komisijas regulas Nr.651/2014 prasībām Projektā noteikts, ka reģistrēties filmu producentu reģistrā var Eiropas Ekonomiskās zonas valstīs reģistrēti sīkie (mikro), mazie, vidējie un lielie komersanti un Latvijā reģistrētas biedrības un nodibinājumi atbilstoši Regulas Nr.651/2014 2.panta 24.punktam un 1.pielikumā noteiktajam. Ar Projekta 1.2.apakšpunktu tiek veikti arī grozījumi MK noteikumu Nr.586 4.1.apakšpunktā, precizējot, kas jānorāda iesniegumā, lai reģistrētos filmu producentu reģistrā.Projekta 1.3.apakšpunkts paredz svītrot MK Noteikumu Nr.586 5.punktu, jo Nacionālajam kino centram ir piešķirtas tiesības skatīt Valsts kases kontā ienākošos maksājumus, kas attiecas uz valsts nodevu par filmu producentu reģistrāciju. Tādējādi vairs neuzliekot par pienākumu kopā ar iesniegumu iesniegt kvīts kopiju, kas apliecina valsts nodevas samaksu.Projekta 1.4.apakšpunkts papildina MK Noteikumu Nr.586 6.punktu, nosakot, ka Nacionālā kino centra atbildīgais amatpersona, pirms tiek pieņemts lēmums par filmu producenta reģistrāciju, pārliecinās Valsts kases kontā vai ir samaksāta valsts nodeva.  |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Nacionālais kino centrs, Latvijas Kinoproducentu asociācija, Latvijas Filmu Servisa producentu asociācija un Latvijas Kinematogrāfistu savienība. |
| 4. | Cita informācija | Nav |

|  |
| --- |
|   **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attieksies uz Eiropas Ekonomikas zonā reģistrētiem sīkiem (mikro) komersantiem, maziem un vidējiem komersantiem, kas reģistrēsies filmu producentu reģistrā. |
| 2. | Tiesiskā regulējuma ietekme uz tautsaimniecību un administratīvo slogu | Administratīvās izmaksas netiek palielinātas, administratīvās procedūras tiek nodrošinātas esošā finansējuma ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Vienlaikus ar Projektu izskatīšanai Ministru kabinetā tiek virzīti šādi tiesību aktu projekti:1) Ministru kabineta noteikumu projekts „Grozījumi Ministru kabineta 2010.gada 12.oktobra noteikumos Nr.975 „Kārtība, kādā Nacionālais kino centrs piešķir publisko finansējumu filmu nozares projektiem””, kas nosaka:a) publiskā finansējuma konkursam pieteikto filmu nozares projektu sagatavošanas noteikumus, to vērtēšanas kritērijus, lēmumu pieņemšanas kārtību, kā arī finansēto projektu uzraudzības kārtību;b) finansējuma piešķiršanas kārtību.2) Ministru kabineta noteikumu projekts „Grozījumi Ministru kabineta 2013.gada 26.marta noteikumos Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā”” sagatavots, lai efektivizētu līdzfinansējuma piešķiršanas kārtību ārvalstu filmu uzņemšanai Latvijā;3) Ministru kabineta noteikumu projekts „Grozījumi Ministru kabineta 2010.gada 29.jūnija noteikumos Nr.585 „Noteikumi par filmu producentu reģistrācijas valsts nodevu”” sagatavots, lai precizētu valsts nodevas apmaksas kārtību par filmu producentu reģistrāciju. |
| 2. | Atbildīgā institūcija | Kultūras ministrija, Nacionālais kino centrs. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|   **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts pirms tā izsludināšanas Valsts sekretāru sanāksmē ir saskaņots ar Latvijas Kinoproducentu asociāciju, Latvijas Filmu Servisa producentu asociāciju un Latvijas Kinematogrāfistu savienību. |
| 2. | Sabiedrības līdzdalība projekta izstrādē | Pirms Projekta izstrādes 2018.gada 28.jūnijā ir notikusi Filmu padomes sēde, kurā ir pārrunāta šo grozījumu nepieciešamība vienlaikus ar grozījumiem, kurus paredzēts veikt MK noteikumos Nr.975, MK noteikumos Nr.163 un MK noteikumos Nr.585, diskutējot par to, kas drīkst iesniegt projektus konkursā, kā arī nepieciešamība padarīt filmu producentu reģistru pieejamu visiem, kuriem atbilstoši Komisijas regulai Nr.651/2014, ir tiesības uz valsts atbalstu. Papildus tam Projektā tiek veikti tehniski grozījumi, par kuriem arī ir informēta Filmu padome un iesaistītās organizācijas (2018.gada 28.jūnija Latvijas Filmu padomes sēdes protokols Nr.2018/3). |
| 3. | Sabiedrības līdzdalības rezultāti | Pirms Projekta izsludināšanas Valsts sekretāru sanāksmē Latvijas Kinoproducentu asociācijas, Latvijas Filmu Servisa producentu asociācijas un Latvijas Kinematogrāfistu savienības pārstāvji ir iepazinušies ar Projektu un ar to saistītajiem grozījumiem normatīvajos aktos. Priekšlikumi netika iesniegti ir iegūts apstiprinājums par Projekta un ar to saistītajiem grozījumiem normatīvajos aktos virzīšanu izsludināšanai Valsts sekretāru sanāksmē. |
| 4. | Cita informācija | Nav |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Nacionālais kino centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Mednis 67358859

Edgars.Mednis@nkc.gov.lv